text: Fishfacts hevur skrivað og givið út greiningina, “Mackerel Season 2022”, har farið verður í dýpdina við norska, íslendska og føroyska fiskiskapinum eftir makreli í 2022.
text: #000004
text: - Hvat miðalveiðan er per skip
text: #000006
text: - Hvar makrelurin verður fiskaður
text: #000008
text: - Oljunýtslan hjá føroysku skipunum í miðal samanborið við norsku og íslendsku skipini
text: #000009
text: - Hvør hevur lægsta Co2-útlátið fyri hvørt fiskað kilo av makreli
text: #000010
text: Við effektiviteti meinast veiðuúrtøkan fyri hvørja siglda sjómíl. Greiningin vísir millum annað, at føroysku skipini vóru mest effektiv í oktober. Tá fiskaðu føroysku skipini í miðal 1,1 tons av makreli fyri hvørja siglda sjómíl.
text: #000011
text: Næsthægsta úrtøkan var í august, tá fingu skipini í miðal eitt tons av makreli fyri hvørja siglda sjómíl.
text: #000012
text: Hesar báðar mánaðirnar vóru tey føroysku skipini eisini tey mest effektivu samanborið við tey norsku og tey íslendsku skipini.
text: #000013
text: Big data, algoritmur og maskinlæra
  Greiningin byggir á AIS-dátur, algoritmur og maskinlæru. Veiðuhagtølini eru fingin til vega frá myndugleikunum.
text: #000014
text: - Vit hava meira enn 6.000 fiskiskip í skipanini, og hvørt tað einasta fiskiskip er knýtt at okkara egnað fylgisveinakervi. Fyri hvønn minutt, sum gongur, framleiða vit dátur um ferð, vind, ferðamynstur og annað, og tað merkir, at vit ein vanligan dag framleiða meira enn átta milliónir dátur – ella meira enn tríggjar milliardir dátur um árið, og tað er ikki einki, sigur Hanus Samró, medeigari í Fishfacts.
text: #000015
text: Viðhefta sjónbandið vísir fiskiskapin eftir makreli hjá niðanfyrinevndu skipum í tíðarskeiðinum 3. august 2022 til 3. september 2022:
text: #000017
text: Fiskiskipini eru tilvildarliga vald. Tey endurspegla ikki greiningina á nakran hátt, men sjónbandið vísir greitt, hvussu tú við søguligum AIS-dátum kanst endurskapa og endurspæla slóðirnar og ferðamynstrini hjá føroysku, norsku og íslendsku fiskiskipunum.
text: #000019